# Institut polytechnique des sciences avancées

L'Institut polytechnique des sciences avancées (Institut politècnic de ciències avançades, IPSA), és una institució privada d'ensenyament superior d'enginyeria aeronàutica francesa situada a Ivry-sur-Seine, Lió, Marsella i Tolosa. Forma part del grup d'escoles privades IONIS Education Group i de l'Aerospace Valley.
L'«Institut polytechnique des sciences appliquées» va ser creat el 1961 per Michel Cazin, Maurice Pradier i Paul Lefort, tres enginyers que procedien del sector de l'aviació i que van establir-se a París. El 2001 va canviar el nom a "Institut polytechnique des sciences avancées". El 2007 va obrir una filial a Tolosa de Llenguadoc, a recer de la important indústria aeronàutica de la zona.
El govern francès reconegué el títol d'"Expert en enginyeria dels sistemes aeronàutics i espacials" als titulats de l'escola l'any 2005, i el 2011 la Commission des titres d'ingénieur va autoritzar l'institut a atorgar el títol d'enginyer. Els primers titulats d'aquesta enginyeria van acabar els estudis a la fi del curs 2013-2014. L'escola ofereix un cicle preparatori de dos anys i un cicle superior de tres anys d'especialització en: «Sistemes de telecomunicacionsó», «Informàtica de bord», «Sistemes electromecànics», «Mecànica i estructures», i «Energia i propulsió». Els titulats ixen de l'escola amb el títol oficial d'«Expert en Ingénierie des Systèmes Aéronautiques et Spatiaux».
Des 2017, l'escola també ofereix Bachelor's degree en aeronàutica. La Universitat compta entre els seus estudiants amb les nedadores sincronitzades franceses Charlotte i Laura Tremble (classe 2025). · ·

## Exalumnes

* Éric Boullier (1999), president del McLaren
* Philippe Harache (1976), empresari i director d'Eurocopter
* Cyril Bourlon de Rouvre (1965), empresari i president de les escuderies de F1 AGS i Guy Ligier
* Julien Simon-Chautemps (2002), enginyer francès especialitzat en automobilisme.

## Referències

* 1 2 Masse, Philippe. «"Décision n° 2013/03-07 relative à l'habilitation de l'Institut polytechnique des sciences avancées à délivrer un titre d'ingénieur diplômé", al web de la Commission des titres d'ingénieur», 14-05-2013. Arxivat de l'original el 2015-09-23. [Consulta: 1r octubre 2015].
* ↑ Ginibrière, Gaëlle «IPSA: 50 ans avec l'aéronautique». L'Express, 15-06-2009 [Consulta: 1r octubre 2015].
* ↑ «Anunci oficial de data 8/9/2001, al web journal-officiel.gouv.fr» (en francès). [Consulta: 21 octubre 2015].
* ↑ Mehdi, D «Une école d'informatique et une d'ingénieurs ouvrent à la rentrée avenue de l'URSS». La Dépêche du Midi, 06-04-2007 [Consulta: 1r octubre 2015].
* ↑ «Arrêté du 17 octobre 2005 portant enregistrementau répertoire national des certifications professionnelles». Journal officiel de la République Française, nº 268, 18-11-2005, pàg. 17.972.
* ↑ «Séance plénière du 13 septembre 2011 - Relevé de conclusions, al web de la Commission des titres d'ingénieur» (en francès). Arxivat de l'original el 2012-04-03. [Consulta: 1r octubre 2015].
* ↑ «Descripció del programa d'estudis» (en francès). ecole-ingenieur.com. Arxivat de l'original el 2015-09-23. [Consulta: 1r octubre 2015].
* ↑ (francès)Orientation : l'Ipsa ouvre des bachelors d'aéronautique
* ↑ Etudes et sport de haut niveau : le pari des sœurs Charlotte et Laura Tremble
* ↑ Val-d'Oise Natation : Double projet synchronisé pour Charlotte et Laura Tremble
* ↑ Édito – Les rêves ne prennent pas de vacances
* ↑ Helion, Frédéric «F1 - Renault: Boullier aux commandes». L'Équipe.fr, 06-01-2010 [Consulta: 20 octubre 2015].
* ↑ «Eurocopter Jean BERNADET Philippe HARACHE». Les Echos.fr, 20-01-1994 [Consulta: 20 octubre 2015].
* ↑ Ducert, Jacques «Génération Ambitions». Entreprendre, nº 31, 01-05-1989, pàg. 42-46. Arxivat de l'original el 2016-03-03 [Consulta: 20 octubre 2015].

## Enllaços externs

* Pàgina web oficial (francès)(anglès)